 Nínú ọrọ alakoso orin Wasiu, Adebayo Olasoju lásìkò ìfọrọwánilẹnu lórí ǹkan tó ṣẹlẹ níbi ayẹyẹ tí wọn ti fẹsùn kan pé Wasiu Ayinde lu gbájugbàja sọrọsọrọ kan ni ìpínlẹ Ogun ló ti sọrọ àlufànsá sí ẹgbẹ FIBAN. Ọrọ yìí sì ló yọ idà lápó àwọn FIBAN ti wọn si tí ni àfi tí Wasiu Ayinde ba gbé àwọn ìgbésẹ kan kí àwọn tó dẹyìn lẹyìn lílọ sí ọdọ Aáàfìn Oyo láti gba oyè Máyégun to jẹ kúrò lọwọ rẹ. Nínú ọrọ tí ẹgbẹ FIBAN bá BBC Yorùbá sọ lánàá ni wọn ti sọpéNítori ààbò ẹmí MC Murphy ló fi gbá 100,000 lọwọ K1 lọjọ ìṣẹlẹ, èyí si ni wọn sàlàye pé, nígbà ti Wasiu Ayinde ba túba ni àwọn yóò mọ bóya àwọn yóò dá owó náà padà tàbí bẹẹkọ. Nínú àtẹjáde ti agbẹnusọ K1 Kunle Rasheed fi sọwọ sí BBC News Yoruba ló ti sàlàyé pé àwọn ọrọ àbùkù tí amúgbálẹgbẹ K1 Adebayo Olasoju sọ si ẹgbẹ FIBAN yì kìí ṣe ìṣèsí tàbi ìwòye K1 rárá. Àtẹjáde náà ni K1 ko fún ẹni tó sọrọ náà lásẹ láti sọrọ lórí ìṣẹlẹ náà, nítórí náà K1 yọ ara rẹ pátápátá kúrò nínú gbogbo ǹkan tó sọ si ẹgbẹ FIBAN. Bákan náà ni K1 rọ FIBAN àti gbogbo àwọn ilé iṣẹ ìròyìn tó kù láti tẹsíwájú nínú àjùmọṣe wọn tó dánmọnrán. Ọba orin fuji Wasiu Olasunkanmi Marshal K1 tí fi ọrọ síta pé, òun jìnà gédégédé sí ọrọ kan tí alákoso orin rẹ sọ pẹlú BBC News Yoruba lọjọ Aiku. : Kwam1: Kìí ṣe emí ni mó ràn ẹni tó sọrọ abùkù sí FIBAN níṣẹ- Wasiu Ayinde 